ফের নিম্নচাপ, ঘুর্ণিঝড়! তোলপাড় হবে বাংলা? জানুন সর্বশেষ আপডেট

ওয়েব ডেস্ক: কালীপুজো ও দীপাবলি কাটতেই ফের নিম্নচাপের ভ্রুকুটি! হাওয়া অফিস জানিয়েছে, এবার দক্ষিণ-পূর্ব বঙ্গোপসাগর ও সংলগ্ন দক্ষিণ আন্দামান সাগরের উপর তৈরি হয়েছে একটি নিম্নচাপ, যা থেকে তৈরি হতে পারে ঘুর্ণিঝড়ও (Cyclone)। এর জেরে ফের বৃষ্টিতে ভাসতে পারে বাংলা। কবে থেকে ভোল বদলাবে আবহাওয়ার (Weather Forecast)? ভারী বৃষ্টিতে কি ফের ভাসবে বাংলা? চলুন নিম্নচাপ সম্পর্কে সর্বশেষ আপডেট জেনে নেওয়া যাক।

নিম্নচাপ কোথায় সক্রিয় প্রভাব ফেলবে?

হাওয়া অফিস জানিয়েছে, বৃহস্পতিবার ভোর ৫টা ৩০ মিনিট নাগাদ এই নিম্নচাপের সৃষ্টি হয় বলে জানা গিয়েছে লেটেস্ট বুলেটিনে। গত তিন ঘণ্টায় এটি ধীরে ধীরে পশ্চিম-উত্তর-পশ্চিম দিকে অগ্রসর হয়েছে। পূর্বাভাস অনুযায়ী, নিম্নচাপটি আরও শক্তিশালী হয়ে ২৫ অক্টোবর দক্ষিণ-পূর্ব ও সংলগ্ন মধ্য বঙ্গোপসাগরের উপর একটি নিম্নচাপে পরিণত হবে।

আরও পড়ুন: দার্জিলিংয়ে শীতের আমেজ, তাপমাত্রা নামল ১১ ডিগ্রিতে

ঘুর্ণিঝড় নিয়ে কী আপডেট?

বঙ্গোপসাগরে তৈরি নিম্নচাপ ২৬ অক্টোবর গভীর নিম্নচাপে পরিণত হতে পারে। এরপর ২৭ অক্টোবর সকাল নাগাদ দক্ষিণ-পশ্চিম ও সংলগ্ন পশ্চিম-মধ্য বঙ্গোপসাগরের উপর একটি ঘূর্ণিঝড়ে পরিণত হওয়ার সম্ভাবনা রয়েছে। তবে এই ঘুর্ণিঝড় কবে বা কোথায় আঘাত হানবে, তা নিয়ে এখনও কোনও খবর সামনে আসেনি।

নিম্নচাপের প্রভাবে কোথায় কেমন বৃষ্টি?

এই সিস্টেমের প্রভাবে আগামী রবিবার থেকে দক্ষিণবঙ্গের বিভিন্ন জেলায় বিক্ষিপ্ত বৃষ্টি (Rain Forecast) শুরু হতে পারে। রবিবার দক্ষিণ ২৪ পরগনা ও পূর্ব মেদিনীপুরে হালকা বৃষ্টির সম্ভাবনা রয়েছে। সোমবার থেকে পশ্চিম মেদিনীপুরে এবং মঙ্গলবার থেকে উত্তর ২৪ পরগনায় বৃষ্টির সম্ভাবনা রয়েছে। কলকাতায় বুধবার ও বৃহস্পতিবার হালকা বৃষ্টি হতে পারে। তবে এখনই দক্ষিণবঙ্গের কোনও জেলায় আবহাওয়া সংক্রান্ত সতর্কতা জারি করা হয়নি। আবহাওয়া দফতরের মতে, দক্ষিণবঙ্গের বেশিরভাগ এলাকায় সামান্য বৃষ্টি হলেও বড় ধরনের দুর্যোগের আশঙ্কা নেই।

ফের বৃষ্টির পূর্বাভাস উত্তরবঙ্গে

এদিকে উত্তরবঙ্গে শনিবার থেকেই দার্জিলিং, কালিম্পং, জলপাইগুড়ি ও আলিপুরদুয়ারে বিক্ষিপ্ত বৃষ্টির সম্ভাবনা রয়েছে, যা বৃহস্পতিবার পর্যন্ত চলতে পারে। তবে সার্বিকভাবে উত্তরবঙ্গের আবহাওয়াও মোটামুটি শুকনোই থাকবে বলে জানিয়েছে আলিপুর আবহাওয়া দফতর।

দেখুন আরও খবর:

The post ফের নিম্নচাপ, ঘুর্ণিঝড়! তোলপাড় হবে বাংলা? জানুন সর্বশেষ আপডেট first appeared on KolkataTV.

The post ফের নিম্নচাপ, ঘুর্ণিঝড়! তোলপাড় হবে বাংলা? জানুন সর্বশেষ আপডেট appeared first on KolkataTV.